ประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วน ในท้องที่ตำบลคูหาสวรรค์ ตำบลพญาขัน ตำบลลำปำ ตำบลเขาเจียก ตำบลควนมะพร้าว ตำบลตำนาน และตำบลท่ามิหรำ อำเภอเมืองพัทลุง จังหวัดพัทลุง (เล่มที่ 7)

ประกาศกระทรวงมหาดไทย

ประกาศกระทรวงมหาดไทย
เรื่อง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคาร
บางชนิดหรือบางประเภทในพื้นที่บางส่วน
ในท้องที่ตำบลคูหาสวรรค์
ตำบลพญาขัน
ตำบลลำปำ ตำบลเขาเจียก ตำบลควนมะพร้าว
ตำบลตำนาน
และตำบลท่ามิหรำ อำเภอเมืองพัทลุง จังหวัดพัทลุง

อาศัยอำนาจตามความในมาตรา ๑๓
แห่งพระราชบัญญัติควบคุมอาคาร พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้
ดังต่อไปนี้

ข้อ ๑  ในประกาศกระทรวงมหาดไทยนี้
อาคารพาณิชยกรรมประเภทค้าปลีกค้าส่ง
หมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลัง
ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวัน
ตั้งแต่ ๓๐๐ ตารางเมตรขึ้นไป
แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชน
บริเวณที่ ๑
หมายความว่า พื้นที่บริเวณดังต่อไปนี้
ทิศเหนือ จากหลักเขตเทศบาลเมืองพัทลุงที่ ๑
เป็นเส้นตรงในทางทิศตะวันออกเฉียงเหนือ ถึงทางหลวงแผ่นดินหมายเลข ๔๑ ฟากตะวันออก
ที่ปากทางเข้าซอยวัดนางลาด ฟากเหนือ
แล้วเป็นเส้นตรงไปถึงหลักเขตเทศบาลเมืองพัทลุงที่ ๓
จากนั้นเลียบไปตามแนวเขตเทศบาลจนถึงหลักเขตเทศบาลเมืองพัทลุงที่ ๕
ต่อเป็นเส้นตรงจนถึงจุดบรรจบระหว่างคลองสานและคลองควนแร่จากจุดดังกล่าว
เป็นเส้นตรงจนถึงจุดที่อยู่บนเส้นตรงที่ต่อจากแนวเขตเทศบาลเมืองพัทลุง หลักเขตที่
๗ กับหลักเขตที่ ๘ และมีระยะห่างจากหลักเขตเทศบาลเมืองพัทลุงที่ ๘ ไปทางทิศเหนือ
เป็นระยะ ๕๐๐ เมตร แล้วเป็นเส้นขนานระยะ ๕๐๐ เมตร
กับแนวเขตเทศบาลเมืองพัทลุงจากหลักเขตที่ ๘ ผ่านหลักเขตที่ ๙
ไปทางทิศตะวันออกจนจดชายฝั่งทะเลหลวง (ทะเลสาบสงขลา)
ทิศตะวันออก จากจุดบรรจบชายฝั่งทะเลหลวง
(ทะเลสาบสงขลา) ด้านทิศเหนือห่างหลักเขตเทศบาลเมืองพัทลุงที่ ๙ เป็นระยะ ๕๐๐ เมตร
เลียบชายฝั่งทะเลหลวง (ทะเลสาบสงขลา) ไปทางทิศใต้จนจดหลักเขตเทศบาลเมืองพัทลุงที่
๙ แล้วเลียบไปตามแนวเขตเทศบาลเมืองพัทลุง ผ่านหลักเขตเทศบาลเมืองพัทลุงที่ ๑๐
หลักเขตที่ ๑๑ จนถึงชายฝั่งทะเลหลวง (ทะเลสาบสงขลา)
ด้านใต้ตรงหลักเขตเทศบาลเมืองพัทลุงที่ ๑๒ แล้วเลียบไปตามชายฝั่งทะเลหลวง
(ทะเลสาบสงขลา) ไปทางทิศใต้จนถึงทางแยกลำรางสาธารณประโยชน์ไม่ปรากฏชื่อ ฝั่งใต้
ทิศใต้ จากจุดทางแยกลำรางสาธารณประโยชน์ไม่ปรากฏชื่อ
ฝั่งใต้ เลียบไปตามลำรางสาธารณประโยชน์ไม่ปรากฏชื่อ ฝั่งเหนือ ไปทางทิศตะวันตก
ต่อตรงไปพบกับริมฝั่งคลองลำปำ ฝั่งตะวันตก เลียบไปตามคลองลำปำ
ฝั่งตะวันตกถึงปากคลองแยกเข้าคลองท่าโพธิ์เลียบริมฝั่งคลองท่าโพธิ์ฝั่งเหนือต่อคลองตะเจ็น
และคลองชลประทานฝั่งเหนือถึงถนนเข้าบ้านม่วงงามเลียบไปตามถนนเข้าบ้านม่วงงาม
ฟากเหนือถึงสะพานข้ามคลองตำนาน
เลียบไปตามถนนกั้นน้ำฟากเหนือจนถึงปากทางตรงหน้าโรงเรียนวัดควนอินทร์นิมิตรจนถึงทางหลวงแผ่นดินหมายเลข
๔ ตอนพัทลุง - ตรัง
ทิศตะวันตก จากจุดตรงหน้าโรงเรียนวัดควนอินทร์นิมิตร
ต่อตรงไปพบหลักเขตเทศบาลเมืองพัทลุงที่ ๑๗ เลียบไปตามแนวเขตเทศบาลเมืองพัทลุง
ถึงหลักเขตเทศบาลเมืองพัทลุงที่ ๑
เว้นแต่พื้นที่บริเวณที่ ๒
บริเวณที่ ๒
หมายความว่า พื้นที่บริเวณดังต่อไปนี้
๒.๑ ทิศเหนือ
จดบริเวณค่าพิกัดที่ ๖๑๖๓๖๐.๑๑ ม.น., ๘๔๑๖๕๖ ม.อ. เป็นแนวเส้นตรงไปทางทิศตะวันออกบรรจบถนนรพช.
พท. ๓๑๐๒ ฟากใต้ จนบรรจบคลองเขาเจียกไปทางทิศเหนือ ทิศตะวันออกเฉียงเหนือ
จนบรรจบถนนวีรศักดิ์ราษฎร์พัฒนา ฟากใต้ ไปตามถนนวีรศักดิ์ราษฎร์พัฒนา ฟากใต้
ไปทางทิศตะวันออกจนบรรจบทางรถไฟสายใต้บริเวณค่าพิกัดที่ ๖๑๙๘๘๒.๒๑ ม.น., ๘๔๓๑๖๒.๒๖
ม.อ. ไปทางทิศตะวันออกเฉียงใต้บรรจบถนนเจริญดิษฐ์อินทร์บริเวณเส้นขนานระยะ ๓๐๐
เมตร กับศูนย์กลางถนนอภัยบริรักษ์ ไปตามแนวเส้นขนานระยะ ๓๐๐ เมตร
กับศูนย์กลางถนนอภัยบริรักษ์ เขาอกทะลุ ไปทางทิศตะวันออกเฉียงเหนือ
จนบรรจบแนวเขตเทศบาลเมืองพัทลุง ไปทางทิศตะวันออกเฉียงเหนือ
ตามแนวเขตเทศบาลเมืองพัทลุง จนบรรจบคลองควนแร่
ทิศตะวันออก จดคลองควนแร่
ฝั่งตะวันตก
ทิศใต้ จดถนนราเมศวร์
ฟากเหนือ บริเวณห่างจากศูนย์กลางทางหลวงแผ่นดินหมายเลข ๔๑ ระยะ ๑๐๐ เมตร
โรงเรียนพัทลุง ทางหลวงแผ่นดินหมายเลข ๔๐๔๘ ฟากตะวันออก บ้านพักข้าราชการสำนักงานประชาสัมพันธ์จังหวัดพัทลุง
บ้านพักข้าราชการสำนักงานเกษตรจังหวัดพัทลุง วัดประดู่หอม
โรงเรียนเทศบาลบ้านคูหาสวรรค์ บ้านพักข้าราชการสำนักงานปศุสัตว์จังหวัดพัทลุง
เรือนจำกลางพัทลุง สำนักงานประปาพัทลุง สถานีตำรวจภูธรอำเภอเมืองพัทลุง
กองกำกับการตำรวจภูธรจังหวัดพัทลุง สวนสาธารณะคูหาสวรรค์ เขาคูหาสวรรค์
แนวเส้นตั้งฉากถนนนิ่มอรุณอุทิศ ถนนคูหาเหนือฟากเหนือ
เขตทางรถไฟสายใต้สายตะวันออกและถนนอภัยบริรักษ์ ฟากเหนือ จนบรรจบคลองควนแร่
ทิศตะวันตก จดเส้นขนานระยะ
๑๐๐ เมตร กับศูนย์กลางทางหลวงแผ่นดินหมายเลข
๔๑ จากบริเวณค่าพิกัดที่ ๖๑๖๓๖๐.๑๑ ม.น., ๘๔๑๖๕๖ ม.อ. จนบรรจบถนนราเมศวร์ฟากเหนือ
๒.๒ ทิศเหนือ จดถนนราเมศวร์ฟากใต้
บริเวณห่างจากศูนย์กลางทางหลวงแผ่นดินหมายเลข ๔๑ ระยะ ๑๐๐ เมตร
คลองรางสาดฝั่งตะวันตก สำนักงานกองทุนสงเคราะห์การทำสวนยางจังหวัดพัทลุง
โครงการชลประทานพัทลุง โรงเรียนบ้านท่ามิหรำ
ศูนย์การศึกษานอกโรงเรียนจังหวัดพัทลุง ถนนราเมศวร์ฟากใต้ แขวงการพัทลุง
สำนักงานป่าไม้จังหวัดพัทลุง โรงพยาบาลพัทลุง ถนนพิเศษกิจ ฟากตะวันตก
ถนนปากแพรกฟากใต้ ถนนผดุงดอนยอฟากใต้ ถนนประชาบาลฟากตะวันออก
ถนนอภัยบริรักษ์ฟากใต้ จนบรรจบถนนรพช. พท. ๓๐๒๐
ทิศตะวันออก จดถนนรพช. พท. ๓๐๒๐ ฟากตะวันตก
ทิศใต้ จดถนนสาธารณะไม่ปรากฏชื่อ ฟากเหนือ
ไปตามถนนสาธารณะไม่ปรากฏชื่อ ฟากเหนือ ไปทางทิศตะวันตก บรรจบแนวขนานระยะ ๑๐๐ เมตร
กับศูนย์กลางทางหลวงแผ่นดินหมายเลข ๔๑ ฟากเหนือ จนบรรจบกับถนนรพช. พท. ๓๐๒๐
ทิศตะวันตก จดเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข ๔๑ จนบรรจบถนนสาธารณะไม่ปรากฏชื่อ ฟากเหนือ
๒.๓ ทิศเหนือ จดคลองทุ่งไหม้ ฝั่งใต้
ถนนอภัยบริรักษ์ ฟากเหนือ
ทิศตะวันออก จดทางหลวงแผ่นดินหมายเลข ๔๐๕๐
ฟากตะวันตก
ทิศใต้ จดเส้นขนานระยะ ๓๐๐ เมตร
กับศูนย์กลางถนนสาธารณะไม่ปรากฏชื่อ
๒.๔ ทิศเหนือ จดถนนมหาดไทย
เป็นแนวเส้นตรงบรรจบทางหลวงแผ่นดินหมายเลข ๔๐๕๐ บริเวณทางหลวงแผ่นดินหมายเลข ๔๐๕๐
บรรจบถนนสาธารณะไม่ปรากฏชื่อ ไปทางทิศตะวันออกตามแนวถนนสาธารณะไม่ปรากฏชื่อ
ฟากใต้จนบรรจบเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๕๐
ทิศตะวันออก จดเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๔๐๕๐ จากถนนสาธารณะไม่ปรากฏชื่อ ฟากใต้
จนบรรจบโรงเรียนศึกษาสงเคราะห์พัทลุง
ทิศใต้ จดโรงเรียนศึกษาสงเคราะห์พัทลุง
วิทยาลัยนาฏศิลป์พัทลุง สำนักงานทางหลวงชนบทพัทลุง ถนนมหาดไทย
ทิศตะวันตก จดถนนมหาดไทย (ถนนเข้าบ้านคูเมือง)
๒.๕ ทิศเหนือ จดโรงเรียนพัทลุงพิทยาคม
ที่ทำการองค์การบริหารส่วนตำบลควนมะพร้าว สถานีอนามัยควนมะพร้าว
โรงเรียนศึกษาสงเคราะห์พัทลุง
ทิศตะวันออก จดเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๔๐๕๐ ไปทางทิศใต้ บรรจบถนนสาธารณะไม่ปรากฏชื่อ
ฟากเหนือ
ทิศใต้ จดถนนสาธารณะไม่ปรากฏชื่อ ไปทางทิศตะวันตก
ตามแนวถนนสาธารณะไม่ปรากฏชื่อ ฟากเหนือ จนบรรจบเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๔๐๕๐
ทิศตะวันตก จดเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๔๐๕๐
๒.๖ ทิศเหนือ จดเขตเทศบาลเมืองพัทลุง
บริเวณหลักเขตที่ ๘ ถนนเข้าวัดกุฏิภักดีสังวร ฟากใต้และฟากตะวันออก
ทิศตะวันออก จดถนนรพช. พท. ๒๐๐๙ ฟากตะวันตก
ค่ายลูกเสือลำปำ สถานีประมงน้ำจืดจังหวัดพัทลุง ถนนอภัยบริรักษ์ ฟากใต้
คลองลำปำฟากเหนือ ลำรางสาธารณะ
ทิศใต้ จดถนนเข้าวัดป่าขอม ฟากเหนือ
จดถนนเข้าวัดโพเด็ด ฟากเหนือ
ทิศตะวันตก จดโรงเรียนวัดโพเด็ด วัดโพเด็ด
เขตเทศบาลเมืองพัทลุง ตั้งแต่หลักเขตที่ ๑๓ หลักเขตที่ ๑๔ ไปบรรจบจุดเริ่มต้น
ทั้งนี้ ไม่รวมถึงสถานที่ราชการ สถาบันการศึกษา
และศาสนสถาน
ทั้งนี้ ตามแผนที่ท้ายประกาศกระทรวงมหาดไทยนี้

ข้อ ๒ 
ให้กำหนดพื้นที่บางส่วนในท้องที่ตำบลในตำบลคูหาสวรรค์ ตำบลพญาขัน ตำบลลำปำ
ตำบลเขาเจียก ตำบลควนมะพร้าว ตำบลตำนาน และตำบลท่ามิหรำ อำเภอเมืองพัทลุง
จังหวัดพัทลุง ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภท
ดังต่อไปนี้
(ก) ภายในบริเวณที่ ๑
ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง
(ข) ภายในบริเวณที่ ๒
ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง เว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวัน
ตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร
แต่ทั้งนี้จะต้องเป็นไปตามข้อกำหนด ดังต่อไปนี้
(๑) ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า
๔ ช่องทาง หรือมีขนาดเขตทางไม่น้อยกว่า ๒๐ เมตร
และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
(๒)
แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
(๓)
มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน
๐.๓
(๔)
มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน
๑.๕
(๕) มีอัตราส่วนของพื้นที่ว่างที่จัดให้เป็นสวน
หรือบริเวณปลูกต้นไม้
หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ
๒๐
(๖) มีที่ว่างด้านหน้าของอาคาร
ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
(๗) มีที่ว่างด้านข้างและด้านหลังของอาคาร
ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร
โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
(๘) อาคารที่ความสูงเกิน ๑๐ เมตร
ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ
ศาสนสถาน โบราณสถาน สถานศึกษา ไม่น้อยกว่า ๕๐๐ เมตร
โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
(๙) มีที่จอดรถยนต์ไม่น้อยกว่า ๑ คัน
ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร
(๑๐) ที่พักมูลฝอย
ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร
และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร
แต่ถ้าที่พักมูลฝอยมีขนาดความจุเกิน ๓ ลูกบาศก์เมตร
ต้องมีระยะห่างจากสถานที่ดังกล่าวไม่น้อยกว่า ๑๐ เมตร
และสามารถขนย้ายมูลฝอยได้โดยสะดวก

ข้อ ๓  ภายในบริเวณพื้นที่ที่กำหนดตามข้อ ๒
ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ ๔ 
ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ
๒ ก่อนหรือในวันที่ประกาศกระทรวงมหาดไทยนี้ใช้บังคับ
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ ๕ 
ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้าง
ดัดแปลง
หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น
ก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง
หรือเปลี่ยนการใช้ไม่แล้วเสร็จ
แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้

ข้อ ๖[๑] 
ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๒ กันยายน พ.ศ. ๒๕๔๖
ประมวล  รุจนเสรี
รัฐมนตรีช่วยว่าการฯ
ปฏิบัติราชการแทน
รัฐมนตรีว่าการกระทรวงมหาดไทย

สรัลพร/พิมพ์
๑๑
กุมภาพันธ์ ๒๕๕๑
ฐิติพงษ์/ตรวจ
๑๓
กุมภาพันธ์ ๒๕๕๑

[๑]
ราชกิจจานุเบกษา เล่ม ๑๒๐ (เล่มที่ ๗)/ตอนพิเศษ ๑๐๑ ง/หน้า ๘๓/๔
กันยายน ๒๕๔๖